Skal jeg vælge træ eller komposit til min terrasse?
Træ har længe været det fortrukne materiale til opbygning af terrasser; det er stadig manges førstevalg. En terrasse kan bygges i mange forskellige træsorter, og de giver hver sit distinkte look.
Et nyere alternativ til den klassiske træterrasse, er terrasser bygget af komposit. Det er en sammensætning af træ, plastik og bindemiddel. Komposit er stærkt og rådner ikke. Samtidig er plasten ofte miljøvenlig, idet der er tale om genbrugsplast. En terrasse i komposit kræver stort set ingen vedligeholdelse, og alligevel forbliver den pæn i mange år.
I sidste ende er det naturligvis et spørgsmål om smag og behag. Hvis du er i tvivl, vejleder og rådgiver vi dig gerne.